Aigars Kalvītis
Aigars Kalvītis (dzimis 1966. gada 27. jūnijā Rīgā) ir Latvijas uzņēmējs un bijušais politiķis, Latvijas Ministru prezidents (2004—2007) un vairāku Saeimas sasaukumu deputāts. Pārstāvēja Tautas partiju. Pēc politiķa karjeras beigām — sporta funkcionārs, hokeja kluba Rīgas "Dinamo" valdes priekšsēdētājs un līdzīpašnieks. Kopš 2015. gada augusta — AS “Latvijas Gāze” valdes priekšsēdētājs.